recursal/SuperWikiNEXT-32B huggingface dataset:
Chordata 

**தாமசு குள்ள சுண்டெலி** (*Thomas's pygmy mouse-மசு சோரெல்லா*) என்பது முரிடே குடும்பத்தில் உள்ள கொறிணி சிற்றினமாகும்.

பரவல்
-----

இது அங்கோலா, கேமரூன், கொங்கோ குடியரசு, காங்கோ மக்களாட்சிக் குடியரசு, காபோன், கென்யா, உருவாண்டா, தெற்கு சூடான், தன்சானியா மற்றும் உகாண்டா ஆகிய நாடுகளில் காணப்படுகிறது .

வாழிடம்
-------

இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் உலர் புன்னிலம் ஆகும்.

விளக்கம்
--------

தாமசு குள்ள சுண்டெலி இரண்டு வெட்டுப்பற்கள் மேல் தாடையிலும், பெரும்பாலான *மசு* சிற்றினங்களை விட நீண்ட நகங்களையும் உடல் நீளத்துடன் ஒப்பிடும்போது சிறிய வாலினையும் கொண்டுள்ளன. இவை அரிதாகவே வெளியில் காணப்படுகின்றன மற்றும் இவற்றின் வளைத் தோண்டியே இவற்றைப் பிடிக்க முடியும்.

மேற்கோள்கள்
-----------

1. ↑  Cassola, F. (2016). "*Mus sorella*". *IUCN Red List of Threatened Species* **2016**: e.T13983A22406595. doi:10.2305/IUCN.UK.2016-2.RLTS.T13983A22406595.en.. பார்த்த நாள்: 16 November 2021.
2. ↑

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1766798
* BOLD: 371270
* EoL: 1179253
* GBIF: 2438779
* iNaturalist: 44709
* IRMNG: 10973680
* ITIS: 585405
* IUCN: 13983
* MSW: 13001578
* என்.சி.பி.ஐ: 397331

 |
**1983 மட்டக்களப்பு சிறையுடைப்பு** (*1983 Batticaloa Jailbreak*) 1983 செப்டம்பர் 23 அன்று இலங்கை மட்டக்களப்பில் இடம்பெற்றது. 1983 சூலை 23-25 ஆகிய நாட்களில் இடம்பெற்ற கொழும்பு, வெலிக்கடை சிறைச்சாலைப் படுகொலைகளின் போது உயிர் தப்பிய தமிழ் அரசியல் கைதிகள் மட்டக்களப்பு சிறைச்சாலைக்கு இடம் மாற்றப்பட்டனர். இவர்கள் அனைவரும் சிங்களப் பகுதியில் உள்ள ஒரு பாதுகாப்புக் கூடிய சிறைச்சாலை ஒன்றுக்கு மாற்றப்படவிருப்பதாக வதந்தி பரவியதை அடுத்து, 41 தமிழ் அரசியல் கைதிகள் அங்கிருந்து தப்பியோட திட்டம் தீட்டினர். வெளியார் உதவியுடன், கடத்தப்பட்ட சில ஆயுதங்களின் உதவியுடன் அவர்கள் சில குழுக்களாக சிறையில் இருந்து தப்பினர். இந்த சந்தர்ப்பத்தைப் பயன்படுத்தி, அங்கு வேறு காரணங்களுக்காக சிறை வைக்கப்பட்டிருந்த 150 கைதிகளும் தப்பியோடினர். இச்சிறையுடைப்பில் இராமலிங்கம் பரமதேவா, பனாகொடை மகேஸ்வரன், டக்ளஸ் தேவானந்தா, எஸ். ஏ. டேவிட் போன்ற முக்கிய அரசியல் கைதிகளும், மற்றும் சில விடுதலைப் புலிகளின் ஆதரவாளர்களும் தப்பினர். இவர்களில் பெரும்பாலானோர் தமிழ்நாட்டுக்குத் தப்பிச் சென்றனர். இச்சிறையுடைப்பில் தப்ப முடியாமல் போன பெண் கைதி ஒருவரை 1984 சிறையுடைப்பில் தமிழீழ விடுதலைப் புலிகள் தப்பிக்க வைத்தனர்.

இவற்றையும் பார்க்க
------------------

* வெலிக்கடை சிறைச்சாலைப் படுகொலைகள்
* கறுப்பு யூலை
* ஈழப் போர்

மேற்கோள்கள்
-----------

1. ↑  "Batticaloa Jailbreak". Tamil Times. நவம்பர் 1983. Archived from the original on 2017-09-23. பார்க்கப்பட்ட நாள் 2017-09-23.
2. ↑  "Asia Times: Chapter 30: Whirlpool of violence". Archived from the original on 2002-12-03. பார்க்கப்பட்ட நாள் 2016-09-23.
3. ↑  "The Jail Break". *SangamOrg*. 2004-08-21.. பார்த்த நாள்: 2009-01-01.
**ஏ. சி. சண்முகம்** என்பவர் தமிழ்நாட்டில் உள்ள ஒரு அரசியல் தலைவர் ஆவார். இவர் புதிய நீதிக் கட்சி என்ற அரசியல் கட்சியை 2001 ஆம் ஆண்டு தொடங்கினார். அனைத்திந்திய அண்ணா திராவிட முன்னேற்றக் கழகம் என்ற அரசியல் கட்சியின் முன்னாள் உறுப்பினரான ஏ. சி. சண்முகம் இக்கட்சியின் சார்பாக மக்களவை உறுப்பினராக 1984 ஆம் ஆண்டு நடைபெற்ற தேர்தலில் 52.93% வாக்கினை பெற்று தேர்ந்தெடுக்கப்பட்டார்.

அரசியல்
-------

இவர் புதிய நீதிக் கட்சியின் தலைவரும், டாக்டர் எம்.ஜி.ஆர் கல்வியியல் மற்றும் ஆராய்ச்சி நிறுவனம் என்ற நிகர்நிலைப் பல்கலைக்கழகத்தின் வேந்தரும் ஆவார். ஏ. சி. சண்முகம் ஓர் தமிழக அரசியல்வாதி. இவர் புதிய நீதிக்கட்சியின நிறுவனத்தலைவர். வேலூர் பாராளூமன்றத் தொகுதியில் 1984ம் ஆண்டு அதிமுக சார்பில் போட்டியிட்டு வெற்றி பெற்றவர். 2014 தேர்தலில், தாமரைச் சின்னத்தில் போட்டியிட்டு வெற்றிவாய்ப்பை இழந்தார். விவசாய குடும்பத்தில் பிறந்த ஆரணி சொக்கலிங்கம் சண்முகம் என்ற இவர் தொழிலதிபராகவும், சட்டமன்ற, நாடாளுமன்ற உறுப்பினராகவும், கல்வியாளராகவும் இருக்கிறார்.

மேற்கோள்கள்
-----------

1. ↑  "Puthiya Needhi Katchi gets a makeover". *இந்தியன் எக்சுபிரசு*. 7 September 2009 இம் மூலத்தில் இருந்து 12 மே 2012 அன்று. பரணிடப்பட்டது... பார்த்த நாள்: 31 January 2010.
2. ↑  The Hindu : Politics of perdition - I
[*தொடர்பிழந்த இணைப்பு*]
3. ↑  "Sania Mirza gets a doctorate". Archived from the original on 2010-08-08. பார்க்கப்பட்ட நாள் 2019-03-11.
4. ↑  A. K. J. Wyatt (2002). "New Alignments in South Indian politics: The 2001 Assembly elections in Tamil Nadu". *Asian Survey* **42** (5): 743–744. doi:10.1525/as.2002.42.5.733. .
**தாய்ப்பால் வங்கி** அல்லது மனித பால் வங்கி என்பது தாய்மார்களிடம் தாய்ப்பாலை வாங்கி, பதப்படுத்தி சேமித்து வேண்டுவோருக்கு தருகின்ற அமைப்பாகும். இந்த தாய்ப்பால் வங்கி தாயை இழந்த குழந்தைகளுக்கும், தாய்பால் சரிவர சுரக்காத குழந்தைகளுக்கும் போதிய தாய்ப்பால் கிடைக்க உதவுகிறது. மேலும் மருத்துவமனைகளில் நேயால் பாதிக்கப்பட்ட தாய்மார்கள், குழந்தைகள் சேர்ந்து இருக்க முடியாத சூழ்நிலையிலும் அக்குழந்தைகளுக்கும் தாய்ப்பால் கிடைக்க உதவுகிறது.

தானமாக வரும் தாய்ப்பாலை சுத்திகரிப்பு செய்த பின்னர் எடை மற்றும் நோய் குறைபாடுடைய குழந்தைகளுக்கு வழங்கப்படுகிறது. மேலும் தாய்ப்பாலை தானமாக தர விரும்பும் தாய்மார்கள் அரசு மருத்துவமனையை தொடர்பு கொண்டு உபரி தாய்ப்பாலை தானமாக தரலாம்.

செவிலித்தாய்
------------

குழந்தைக்கு தாய்ப்பால் புகட்டும் ரஷ்ய பெண், 1913 ஓவியம்
பண்டைய காலங்களில் குழந்தைக்கு தாய்ப்பால் கொடுக்க இயலாத சூழலில் குழந்தை பெற்ற வேறாரு தாயை செவிலித்தாயாக நியமித்தனர். கூட்டுக்குடும்பங்களில் உறவினப் பெண்களே தாய்ப்பாலை தந்துள்ளனர்.

சாதனைப் பெண்
------------

தமிழ்நாடு மாநிலத்தில் கோவை மாவட்டத்தைச் சேர்ந்த ஸ்ரீவித்யா என்ற இருப்த்தி ஏழு வயது பெண் ஏழு மாதங்களில் 105 லிட்டர் தாய்ப் பால் தானம் செய்துள்ளார். இதனை சாதனையாக கருதி 'ஏசியா புக் ஆஃப் ரெக்கார்டஸ்' அங்கீகரித்துள்ளது.

ஆதாரங்கள்
---------

1. ↑  "Read all Latest Updates on and about தாய்ப்பால் வங்கி திட்டம்". *www.maalaimalar.com*.
2. ↑  "உலக தாய்ப்பால் வாரம்: திருப்பூர் அரசு மருத்துவனையில் துவங்கப்பட்ட தாய்ப்பால் வங்கி". *Puthiyathalaimurai*.
3. ↑  "தாய்ப்பால் தானம் என்றால் என்ன? 105 லிட்டர் தானம் செய்த கோவை பெண் ஸ்ரீவித்யா - இது பாதுகாப்பானதா?". *BBC News தமிழ்*. 30 ஜன. 2023. `{{cite web}}`: Check date values in: `|date=` (help)
Badminton playerவார்ப்புரு:SHORTDESC:Badminton player
**தாரா தியோதர்** (**Tara Deodhar)** இந்தியாவைச் சேர்ந்த ஒரு பெண் இறகுப்பந்து வீராங்கனையாவார். டென்னிசு விளையாட்டிலும் இவர் ஒரு சிறந்த வீராங்கனையாக இருந்தார். இந்தியாவின் துடுப்பாட்ட விளையாட்டு வீரர் திங்கர் பல்வந்து தியோதரின் மகளாகவும் இவர் அறியப்படுகிறார். 1924 ஆம் ஆண்டு தாரா தியோதர் பிறந்தார்.

கல்வி
-----

1946 ஆம் ஆண்டு தாரா தியோதர் அமெரிக்காவின் விசுகான்சின் பல்கலைக்கழகத்தில் படித்தார்.

தொழில்
------

தாரா தியோதர் தனது சகோதரி சுந்தர் தியோதருடன் இணைந்து 1942 ஆம் ஆண்டு இறகுப்பந்தாட்டப் பெண்கள் இரட்டையர் பிரிவில் தனது முதல் தேசிய பட்டத்தை வென்றார். 1942 மற்றும் 1954 ஆம் ஆண்டுகளுக்கு இடையில் தியோதர் சகோதரிகள், சுமன், சுந்தர் மற்றும் தாரா ஆகியோர் இந்திய தேசிய இறகுப்பந்து வெற்றியாளர் போட்டிகளின் அனைத்துப் பிரிவு போட்டிகளிலும் ஆதிக்கம் செலுத்தினர். மூத்தவரான தாரா 1942-1944 ஆம் ஆண்டு காலத்தில் ஒற்றையர் பட்டத்தை தொடர்ந்து மூன்று ஆண்டுகளாக வென்று சாதனை படைத்தார்.

தாரா ஒரு வலுவான டென்னிசு வீரராகவும் இருந்தார். விசுகான்சின்-மேடிசன் பல்கலைக்கழகத்தில் படிக்கும் போது, அமெரிக்க டென்னிசு வெற்றியாளர் கோப்பை போட்டியில் வெளிநாட்டு டென்னிசு வீரர்களில் தாரா தியோதர் ஐந்தாவது இடத்தைப் பெற்றார்.

மேற்கோள்கள்
-----------

1. ↑  Badminton Association of India. "List of Indian National Championship Winners". Archived from the original on 26 ஆகஸ்ட் 2014. பார்க்கப்பட்ட நாள் 22 August 2014. `{{cite web}}`: Check date values in: `|archive-date=` (help)
2. ↑  
Sports Team (13 March 2011). "The Other Trailblazers". *தி இந்து*.. பார்த்த நாள்: 22 August 2014.
3. ↑  
Schoenfeld, Clay (March 1946). "There's an international set on campus". *Wisconsin alumnus* **46** (6): 5–6.. பார்த்த நாள்: 22 August 2014.
**தாரோ கான் கல்லறை** (*Tomb of Tharo Khan*) பாக்கித்தான் நாட்டின் சிந்து மாகாணத்திலுள்ள மிர்பூர் காசு நகரத்தில் அமைந்துள்ள தாரோ கான் தல்பூரின் கல்லறை ஆகும். இந்த கல்லறை பதினெட்டாம் நூற்றாண்டில் ஐதராபாத் நகரில் கட்டப்பட்ட தல்பூர் மிர்சு வளாகத்தின் கல்லறைகளுடன் தொடர்புடையதாகும். இவை சிந்துவின் ஆளும் தல்பூர் மிர்சுடன் தொடர்புடைய கல்லறைகள் ஆகும்.

அமைவிடம்
--------

இன்றைய தெற்கு பாக்கித்தானில் உள்ள மிர்பூர் காசின் புறநகரில் உள்ள சித்தோரி மயானத்தில் இக் கல்லறை அமைந்துள்ளது. மிர் அல்லா யார் கானின் கல்லறைக்கு மேற்கே மிர் தாரோ கானின் கல்லறை அமைந்துள்ளது.

தற்போதைய நிலை
-------------

உள்புகுந்த நீரால் வளாகம் முழுவதும் அரிப்பு ஏற்பட்டு கல்லறைகள் சிதிலமடைந்த நிலையில் உள்ளன.

மேற்கோள்கள்
-----------

1. 1 2  "The crumbling Kalhora necropolis in Sindh". *The Friday Times*. May 10, 2013. Archived from the original on ஜூலை 3, 2014. பார்க்கப்பட்ட நாள் July 3, 2014. `{{cite web}}`: Check date values in: `|archivedate=` (help)

விக்கிமீடியா பொதுவகத்தில்,  
 ***தாரோ கான் கல்லறை***   
என்பதில் ஊடகங்கள் உள்ளன.
**தார்வாடு பேடா** (ஆங்கிலம்: *Dharwad pedha*; கன்னடம்: ಧಾರವಾಡ ಪೇಡ) என்பது இந்தியாவின் கருநாடக மாநிலத்தின் தனித்துவமான இந்திய இனிப்பு வகையாகும். இது கருநாடகாவின் தார்வாடு நகரத்திலிருந்து இதன் பெயரைப் பெற்றது. இந்த இனிப்பு சுமார் 175 ஆண்டுகள் பழமையான வரலாற்றினை உடையது. தார்வாடு பேடாவுக்கு புவிசார் குறியீடு வழங்கப்பட்டுள்ளது. இதன் புவிசார் குறிச்சொல் எண் 80 ஆகும்.

வரலாறு
------

19ஆம் நூற்றாண்டின் முற்பகுதியில் உன்னாவ்வில் பிளேக் நோய் பரவியதைத் தொடர்ந்து உத்தரப் பிரதேசத்தில் உள்ள உன்னாவோவிலிருந்து தார்வாடுக்கு இடம்பெயர்ந்த தாக்கூர் குடும்பத்தால் தார்வாடு பேடா தயாரிப்பு முதன் முதலில் தார்வாடில் தொடங்கப்பட்டது.  இராம் ரத்தன் சிங் தாக்கூர், முதல் தலைமுறை மிட்டாய் தொழிலாளி ஆவார். இவர் பேடாக்களைத் தயாரித்து உள்நாட்டில் விற்பனை செய்யத் தொடங்கினார்.  தார்வாடு பகுதியினைச் சுற்றியுள்ள கவாலி சமூகத்தால் வளர்க்கப்படும் தார்வாடு எருமைகளின் பாலிலிருந்து தார்வாடு பேடா தயாரிக்கப்படுகிறது. இராம் ரத்தன் சிங் தாக்கூரின் பேரன் பாபு சிங் தாக்கூர் அவர்களின் தொடர் சந்தை கடைகளில் குடும்ப வணிகத்தை வளர்க்க உதவினார். பரம்பரை பரம்பரையாக இருந்து வரும் வணிக ரகசியமாக பேடாவின் செய்முறையை குடும்பத்தினர் நெருக்கமாகப் பாதுகாத்து வருகின்றனர். சில தசாப்தங்களாக இயங்கி வந்த பாபுசிங் தாக்கூரின் ஒற்றை விற்பனை நிலையம் பின்னர் தார்வாடு, ஹூப்ளி, பெங்களூர் பெல்காம் மற்றும் ஆவேரிக்கும் விரிவடைந்தது. இந்தியாவில் பல நகரங்களில் இனிப்புக் கடைகளில் தார்வாடு பேடா விற்பனை செய்யப்படுகின்றன. ஆனால் இவை தாக்கூர் குடும்பம் தயாரிக்கும் பேடாவினைப் போல இருப்பதில்லை.

தேவையான பொருட்கள்
-----------------

பால், சர்க்கரை மற்றும் தர்வாடு எருமைப் பால் ஆகியன.

தயாரிக்கும் முறை
----------------

தார்வாடு பேடா பாலினைக் கொண்டு தயாரிக்கப்படுகிறது. சூடான பாலினை தொடர்ந்து கிளறி, கூடுதல் சுவையுடன் மற்றும் சர்க்கரை கலந்து சுண்டக்காய்ச்சித் தயாரிக்கப்படுகிறது.

மேலும் பார்க்கவும்
------------------

* பைதாகி மிளகாய்
* மைசூர் பாக்
* உடுப்பி மட்டு குல்லா

மேற்கோள்கள்
-----------

1. ↑  "About Us :: Thakur Peda". *Thakurpedha.com*. Archived from the original on 4 மார்ச் 2016. பார்க்கப்பட்ட நாள் 2 January 2016. `{{cite web}}`: Check date values in: `|archive-date=` (help)
2. ↑  List of Geographical Indications in India
***சில்விரானா*** (*Sylvirana*) என்பது உண்மையான தவளைகளின் இரானிடே குடும்ப பேரினமாகும். இவை தெற்கு மற்றும் கிழக்கு ஆசியாவில், மேற்கில் வடகிழக்கு இந்தியாவிலிருந்து வடக்கே சீனா, கிழக்கில் தைவான் மற்றும் தெற்கில் தாய்லாந்து வரை காணப்படுகிறது. 1992-ல் *இவை இரானா*வின் துணையினமாக முன்மொழியப்பட்டது. பின்னர் இது ஒரு முழு பேரினமாகவும் *கைலரானா*வின் துணைப்பேரினமாவும் கருதப்பட்டது. 2015-ல் வெளியிடப்பட்ட மூலக்கூறு மரபணு பகுப்பாய்வுகளிலிருந்து தற்போதைய அங்கீகாரம் பொதுவான அளவில் உள்ளது.

விளக்கம்
--------

*சில்விரானா* பொதுவாக நடுத்தர அளவிலான தவளை ஆகும். இவை வலுவான உடல்களைக் கொண்டுள்ளன. இவை *பாபுரானா*வில் உள்ளதைப் போன்ற கண்ணுக்குப்பின் மூடிகளைக் கொண்டுள்ளன. மேல் உதடு சாம்பல் நிறமாகவோ, வெண்மையாகவோ அல்லது பொரிகளுடன் காணப்படும். முதுகுபுறம் நுண்முட்களுடன் காணப்படும். முதுகுபுறம் நடுத்தர அளவிலான நன்கு வளர்ந்த, வெளிர் அல்லது முதுகுபுறத்தின் அதே நிறத்துடன் காணப்படும். பக்கவாட்டு முகடுகளுக்குக் கீழே இருண்ட நிறமுடையது. இவை நன்கு வரையறுக்கப்பட்ட கரும்புள்ளிகளுடன் காணப்படும். ஆண்களுக்கு ஒரு இணை குரல் பை உள்ளது. இவை உள் அல்லது வெளிப்புறமாக இருக்கலாம்.

சிற்றினங்கள்
------------

12 அங்கீகரிக்கப்பட்ட சிற்றினங்கள் உள்ளன:
*சில்விரானா அனாமிட்டிகா* செரிடன் மற்றும் இசுடூவர்ட், 2018
*சில்விரானா குயூபிடலிசு* (சுமித், 1917)
*சில்விரானா பேபர்* (ஓஹ்லர், சுவான் மற்றும் டால்ட்ரி, 2002)
*சில்விரானா குன்தேரி* (பௌலேஞ்சர், 1882)
*சில்விரானா லாக்ரிமா* செரிடன் மற்றும் சுடூவர்ட், 2018
*சில்விரானா மலாயா* சுரிடன் மற்றும் இசுடூவர்ட், 2018
*சில்விரானா மாசோனென்சிசு* (போர்ரெட், 1937)
*சில்விரானா மாண்டோசா* செரிடன் மற்றும் இசுடூவர்ட், 2018
*சில்விரானா மோர்டென்செனி* (பவுலேஞ்சர், 1903)
*சில்விரனா நிக்ரோவிட்டடா* (பிளைத், 1856)
*சில்விரானா ராபர்டி* செரிடன் மற்றும் இசுடூவர்ட், 2018
*சில்விரானா பைனுலோசா* (சுமித், 1923)

மேற்கோள்கள்
-----------

1. 1 2 3 4  Frost, Darrel R. (2020). "*Sylvirana* Dubois, 1992". *Amphibian Species of the World: an Online Reference. Version 6.0*. American Museum of Natural History. பார்க்கப்பட்ட நாள் 16 January 2020.
2. 1 2  "Ranidae". *AmphibiaWeb*. University of California, Berkeley. 2019. பார்க்கப்பட்ட நாள் 16 January 2020.
3. 1 2  Oliver, Lauren A.; Prendini, Elizabeth; Kraus, Fred; Raxworthy, Christopher J. (2015). "Systematics and biogeography of the *Hylarana* frog (Anura: Ranidae) radiation across tropical Australasia, Southeast Asia, and Africa". *Molecular Phylogenetics and Evolution* **90**: 176–192. doi:10.1016/j.ympev.2015.05.001. பப்மெட்:25987527.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q20722213
* விக்கியினங்கள்: Sylvirana
* ASW: Sylvirana
* BOLD: 195635
* GBIF: 2426853
* iNaturalist: 476542
* IRMNG: 1432707
* ITIS: 1094325
* என்.சி.பி.ஐ: 1659747
* uBio: 4587448

 |
**கியார்கிய் ஏ. கிராசின்சுகி** *(Georgij A. Krasinsky)* (பிப்ரவரி 19, 1939; இலெனின்கிராது, சோவியத் ஒன்றியம்) – மார்ச்சு 17, 2011) ஓர் உருசிய வானியலாலர் ஆவார். இவர் புனித் பீட்டர்சுபர்கில் உள்ள உருசிய அறிவியல் கல்விக்கழகம் சார்ந்த பயன்முறை வானியல் நிறுவனத்தில் முனைவாகச் செய்ல்பட்டார். இவர் கோளியக்கம் பற்றியும் வான்நாட்காட்டி பற்றியும் செய்த ஆராய்ச்சிக்காகப் பெயர்பெற்றவர்.

இவர் 2003 முதல் 2006 வரையில் பன்னாட்டு வானியல் ஒன்றியத்தின் ஆணையம் 4-DI எனும் வான்நாட்காட்டிப் பிரிவின் தலைவராக இருந்தார்.

குறுங்கோள் 5714 கிராசின்சுகி இவரது நினைவாகப் பெயர் இடப்பட்டுள்ளது.

மேற்கோள்கள்
-----------

1. ↑  "Obituary" (in Russian). Institute of Applied Astronomy. Archived from the original on 4 ஆகஸ்ட் 2012. பார்க்கப்பட்ட நாள் 19 January 2012. `{{cite web}}`: Check date values in: `|archive-date=` (help)CS1 maint: unrecognized language (link)

* G. A. Krasinsky and V.A. Brumberg, *Secular Increase of Astronomical Unit from Analysis of the Major Planet Motions, and its Interpretation* Celestial Mechanics and Dynamical Astronomy 90: 267–288, (2004) பரணிடப்பட்டது 2006-09-29 at the வந்தவழி இயந்திரம்.
* G. A. Krasinsky et al Hidden Mass in the Asteroid Belt. — Icarus, Vol. 158, p. 98 (2002).
**திசைச்செறி ஒளியமைப்பு** (*Accent lighting*) என்பது ஒளியை ஒரு குறிப்பிட்ட பரப்பு அல்லது பொருளின் மேல் குவிப்பது எனப் பொருள்படும். இவ்வொளியூட்டம் பெரும்பாலும் கலை அல்லது கலைசார் கைவினைப்பொருட்களை முன்னிலைப்படுத்தப் பயன்படுகிறது. சுவர் விளக்குப்பொருத்தமைப்புகள், மிகு ஒளிவிளக்குகள், மாடக்குழி விளக்குகள், தீப விளக்குகள் என்பவை பொதுவான திசைச்செறி விளக்கு வகைகளில் அடங்கும்.

திசைச்செறி விளக்கில் இருந்து வெளிப்படும் பிரகாசமான ஒளி அது பரவும் அறைக்கு காட்சிசார் ஆர்வத்தை உருவாக்குகிறது. மேலும் இவை படிக்கட்டுகள் மீது ஒளியூட்டவும், அல்லது திரையரங்குகளை ஒளியூட்டவும் நடைபாதை வெளிச்சத்திற்காகவும் பயன்படுகின்றன.
ஒரு குறிப்பிட்ட பொருளின் மீது விழுந்து அதைப் பிரகாசிக்கச் செய்வதற்காக சிலவகை விளக்குகள் தயாரிக்கப்படுவதில்லை. ஆனால் அவை தங்களுடைய சுயஒளிமூலத்தைப் பயன்படுத்திக் கொள்ளும் கலைவடிவங்களாக விளங்குகின்றன. பெரும்பாலும் இவை ஒளி ஊடுறுவும் கண்ணாடிகளுடன் இணைத்து தயாரிக்கப்பட்டு வீடுகளை அலங்கரிக்கும் அலங்கார விளக்குகளாகப் பயன்படுகின்றன.

பாதைகளின் வழிகாட்டியாக அல்லது தோட்டக்கலை வழிகாட்டியாக உபயோகித்து திசைச்செறி விளக்குகளை வெளிப்புறங்களில் கூடப் பயன்படுத்த முடியும்.

மேற்கோள்கள்
-----------

1. ↑  "Lighting Definitions". Mavin Dyck. Archived from the original on 23 மார்ச் 2017. பார்க்கப்பட்ட நாள் 19 June 2015. `{{cite web}}`: Check date values in: `|archive-date=` (help)
2. ↑  "Basic Types Of Lighting". *Lighting Fundamentals*. American Lighting Association. Archived from the original on 20 ஜூன் 2015. பார்க்கப்பட்ட நாள் 19 June 2015. `{{cite web}}`: Check date values in: `|archive-date=` (help)
3. ↑  "Accent lights with Tiffany Glass".
4. ↑  "3 Basic Types of Lighting". *HGTV*. பார்க்கப்பட்ட நாள் 23 June 2015.
**ஆர்.எம்.வீ.** என அறியப்படும் **இராம. வீரப்பன்** (*R. M. Veerappan*, 9 செப்டம்பர் 1926 – 9 ஏப்ரல் 2024) தமிழக அரசியல்வாதி. திரைப்பட தயாரிப்பாளர். தமிழ்நாடு அறநிலையத் துறை அமைச்சராகப் பணியாற்றியவர்.

இளமைக்காலம்
-----------

புதுக்கோட்டை நகருக்கு அருகிலுள்ள வல்லாதிரகோட்டை எனும் சிற்றூரில் தெய்வானை-இராமசாமி இணையருக்கு மகனாக 9 செப்டம்பர் 1926 அன்று பிறந்தார் இராம. வீரப்பன்.

நாடக, திரைப்பட வாழ்க்கை
-----------------------

எம்.ஜி.ஆர் 1953ல் "எம்.ஜி.ஆர் நாடக மன்றம்" மற்றும் "எம்.ஜி.ஆர். பிக்சர்ஸ் பிரைவேட் லிமிடெட்" என்ற பெயரில் சினிமா நிறுவனம் ஆரம்பித்தார். இந்த இரண்டு நிறுவனத்திற்கும் இராம. வீரப்பனை நிர்வாக பொறுப்பாளராக நியமித்தார். இராம. வீரப்பன் 1963ல் "சத்யா மூவிஸ்" என்ற பெயரில் சினிமா பட நிறுவனம் ஆரம்பித்தார். தென்னிந்திய நடிகர்சங்க செயற்குழு உறுப்பினராக 1956ஆம் ஆண்டில் இருந்தார்.

அரசியல்
-------

இருமுறை 1977 - 1986 வரை மாநிலச் சட்ட மேலவை உறுப்பினராகவும், இருமுறை 1986 இடைத்தேர்தலில், திருநெல்வேலி சட்டமன்றத் தொகுதியிலிருந்தும் மற்றும்1991 இடைத்தேர்தலில், காங்கேயம் சட்டமன்றத் தொகுதியிலிருந்தும் தேர்ந்தெடுக்கப்பட்டு தமிழக சட்டபேரவை உறுப்பினராக பணியாற்றியுள்ளார். எம்.ஜி.ஆர், ஜெ. ஜெயலலிதா அமைச்சரவைகளில் அமைச்சராகவும் பணியாற்றியுள்ளார்.

சத்யா மூவிஸ் தயாரித்த பாட்ஷா பட வெள்ளி விழாவில் ரஜினிகாந்த், வெடிகுண்டு கலாச்சாரம் பற்றியும், ஆட்சியைப் பற்றியும் கருத்துக்கள் தெரிவித்தார். அப்போது, ஜெ. ஜெயலலிதா முதல்-அமைச்சராக இருந்தார். அவருடைய மந்திரி சபையில், வீரப்பன் உணவு அமைச்சராகப் பதவி வகித்தார். இதன்பின் திடீரென்று அமைச்சர் பொறுப்பில் இருந்தும் நீக்கப்பட்டார். சில நாட்களில், அ.தி.மு.க.வில் இருந்தும் நீக்கப்பட்டார். இதன் காரணமாக, "எம்.ஜி.ஆர். கழகம் *என்ற பெயரில் அரசியல் கட்சியை 1995-ம் ஆண்டு அக்டோபர் 17-ந்தேதி இராம.வீரப்பன் தொடங்கினார்.*

திருமணம்
--------

மதுரை திருப்பரங்குன்றத்தில் 12-3-1956ஆம் நாள் இவருக்கும் இராஜம்மாள் என்பவருக்கும் கா. ந. அண்ணாதுரை தலைமையில் திருமணம் நடைபெற்றது. அதில் என். எஸ். கிருஷ்ணன். எம். ஜி. சக்ரபாணி. ம. கோ. இராமச்சந்திரன். எஸ். எஸ். ராஜேந்திரன் ஆகியோர் கலந்துகொண்டனர்.

இறப்பு
------

ஆர். எம். வீரப்பன், 9 ஏப்ரல் 2024 9 திங்கட்கிழமை அன்று சென்னையில் தனது 97-ஆவது அகவையில் காலமானார்.

மேற்கோள்கள்
-----------

1. ↑  இராம. வீரப்பனின் வாழ்க்கை வரலாற்று நூல் ("ஆர்.எம்.வீ. ஒரு தொண்டர்*)*
2. 1 2  திராவிடநாடு (இதழ்) நாள்:1-4-1956, பக்கம் 11
3. ↑
4. ↑
5. ↑  "RM Veerappan passes away". News Today. 9 April 2024. .
**திபாங் ஆறு** *(Dibang River)* என்பது இந்தியாவின் வடகிழக்கு மாநிலங்களான அருணாசல பிரதேசம் மற்றும் அசாம் மாநிலங்களில் பாயும் பிரம்மபுத்திரா நதியின் ஒரு கிளை ஆறு ஆகும்.

ஆற்றின் போக்கு
--------------

அருணாசலப் பிரதேசத்தில் உள்ள திபாங் பள்ளத்தாக்கு மாவட்டத்தில் இருக்கும் இந்தோ-சீன எல்லையில் உள்ள கேயா கணவாய்க்கு அருகில் திபாங் ஆறு உற்பத்தி ஆகிறது. அருணாசலப் பிரதேசத்திற்குள் உள்ள ஆற்றின் வடிகால் பகுதியில் திபாங் பள்ளத்தாக்கு மற்றும் கீழ் திபாங் பள்ளத்தாக்கு மாவட்டங்கள் உள்ளடங்கியுள்ளன. மிசுமி குன்றுகளில் இருந்து இறங்கிவரும் திபாங் ஆறு நிசாம்காட்டுக்கு அருகில் சமவெளிக்குள் நுழைகிறது. நிசாம்காட் மற்றும் சாதியா இடையே திபாங் ஆற்றின் பாதை ஒரு செங்குத்தான சாய்வாக உள்ளது. இக்கால்வாய் 4 முதல் 9 கிலோமீட்டர் வரையிலான அகலம் கொண்ட பின்னல் கால்வாய் அமைப்பியல் தோற்றத்தை அளிக்கிறது. திபாங் ஆறு அடிக்கடி தன் போக்கை மாற்றிக் கொள்வதால், கரையோரப் பகுதிகளில் உள்ள விவசாய நிலங்கள் மற்றும் காடுகளில் வெள்ளப் பெருக்கு ஏற்பட்டு அழிவை ஏற்படுத்துகிறது. அசாமிய நகரமான சாதியாவுக்கு அருகில், திப்ரு-சைக்கோவா சரணாலயத்திற்கு வடக்கில், 195 கிலோமீட்டர் நீளமுள்ள திபாங் ஆறு உலோகித் ஆற்றுடன் கலக்கிறது.

கிளை ஆறுகள்
-----------

மதுன், தாங்கோன், திரை, இலிதுன் மற்றும் எம்ரா ஆகியன திபாங் ஆற்றின் பிரதானமான கிளை ஆறுகளாகும். மேலும் திபாங் ஆறு தன் பயணத்தில் ஏய்ரி பாணி, இலு பாணி, இமு பாணி, ஆகி, ஆச்சுபாணி, எப்பிபாணி மற்றும் தியோபாணி ஆகிய பல கிளை நதிகளுடன் இணைகிறது. பெரும்பாலான இக்கிளை ஆறுகள் குன்றின் மேற்பகுதியில் திபாங் ஆற்றுடன் கலப்பதால் அகலமான விசிறிவடிவ மீன்பிடிப்புப் பகுதியை உருவாக்குகின்றன.

மின் உற்பத்தித் திட்டங்கள்
--------------------------

கீழ் திபாங் பள்ளத்தாக்கு மாவட்டத்தில், திபாங் பல்நோக்கு திட்டத்தின் ஒரு பகுதியாக 2008 ஆம் ஆண்டில் பிரதமர் மன்மோகன் சிங் 3000 மெகாவாட் மின்னுற்பத்திக்கான ஒரு அணைக்கு அடிக்கல் நாட்டினார். இதைத் தவிர திபாங் ஆற்றின் மீது 20 முதல் 4500 மெகாவாட் வரை மின்னுற்பத்தி திறன் கொண்ட 17 புதிய அணைகள் கட்டவும் பரிந்துரைக்கப்பட்டது. பரிந்துரைகளின்படி 288 மீட்டர் உயரத்தில் இவ்வணை கட்டி முடிக்கப் பட்டால் இது இந்தியாவின் மிகப்பெரிய அணையாகவும் உலக அளவில் மிக உயமான ஈர்ப்புமைய அணையாகவும் விளங்கும். அணையின் கீழ்ப்பகுதியில் வசிக்கும் மிசுமி மக்கள் அசாமியர்கள், மற்றும் பல்வேறு தரப்பினர் இத்திட்டத்தின் மீது எதிர்ப்புக் குரல் கொடுத்து வருகின்றனர்.

மேற்கோள்கள்
-----------

1. 1 2 3  "Damming Dibang River: Mishmi's resistance against 3000 MW Dibang Multipurpose Project". Archived from the original on 7 டிசம்பர் 2013. பார்க்கப்பட்ட நாள் 14 September 2013. `{{cite web}}`: Check date values in: `|archive-date=` (help)
2. 1 2  "Dibang Multipurpose Project - Chapter-4: Water Resources" (PDF). WAPCOS Limited. Archived from the original (PDF) on 2014-10-18. பார்க்கப்பட்ட நாள் 14 September 2013.
3. ↑  "Restoration Proposal for Dibang & Lohit Rivers". பார்க்கப்பட்ட நாள் 14 September 2013.
4. ↑  "Dibang sub basin of Brahmaputra Basin". National Institute of Hydrology. Archived from the original on 1 ஆகஸ்ட் 2014. பார்க்கப்பட்ட நாள் 14 September 2013. `{{cite web}}`: Check date values in: `|archive-date=` (help)
5. ↑  "Disquiet in Dibang". *Down to Earth*. 15 May 2008.. பார்த்த நாள்: 14 September 2013.
6. ↑  "Protests against public hearing on Dibang dam". *The Assam Tribune*. 5 March 2013 இம் மூலத்தில் இருந்து 16 அக்டோபர் 2014 அன்று. பரணிடப்பட்டது... பார்த்த நாள்: 14 September 2013.
**பென்சோவளையபியூட்டீன்** (*Benzocyclobutene*) என்பது C8H8 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல்  சேர்மமாகும். இச்சேர்மத்தில் பென்சீன் வளையம் வளைய பியூட்டீன் வளையத்துடன் இணைக்கப்பட்டிருக்கும்.

ஒளியுணர் பலபடிகளை உருவாக்க பென்சோவளையபியூட்டீன் அடிக்கடி பயன்படுத்தப்படுகிறது. நுண் மின்-பொறியியல் கருவிகள் மற்றும் நுண் மின்னணுவியல் செயலாக்கத்தில் பயன்படுத்த பென்சோவளையபியூட்டீன் அடிப்படையிலான பலபடி மின்கடத்தா பல்வேறு அடி மூலக்கூறுகளில் பயன்படுத்தப்படுகிறது. செதில் பிணைப்பு, ஒளியியல் உள்பிணைப்புகள், உள்விழி நரம்பு 
உள்வைப்புகள் போன்றவையும் இதன் பயன்பாடுகளில் அடங்கும்.

வினைகள்
-------

பென்சோசைவளைய பியூட்டீனை தோராயமாக 180 பாகை செல்சியசு வெப்பநிலை வரை சூடுபடுத்தும் போது, வளையபியூட்டீன் ஒரு வளைய-திறப்பு வினைக்கு உட்படுகிறது. இது ஆர்த்தோ-சைலைலீனை உருவாக்குகிறது. இந்த செயல்முறை பென்சீன் வளையத்தின் அரோமாட்டிக்கு பண்பை அழிப்பதால், தலைகீழ் வினை மிகவும் விரும்பப்படுகிறது.

பென்சோவளையபியூட்டீனிலிருந்து ஆர்த்தோ-சைலைலீன் உருவாக்கம்பென்சோவளையபியூட்டீனிலிருந்து ஆர்த்தோ-சைலைலீன் உருவாக்கம்
இந்த வழியில் உருவாக்கப்பட்ட ஆர்த்தோ-சைலைலீன்கள் வளையக்கூட்டு வினைகளில் அதிக அளவில் பயன்படுத்தப்படுகின்றன. இது பென்சீன் வளையத்திற்கு அரோமாட்டிக்கு பண்பை மீட்டெடுக்கிறது, அதே நேரத்தில் ஒரு புதிய வளையவடிவ இனத்தை உருவாக்குகிறது.

பயன்கள்
-------

பென்சோவளையபியூட்டீன் நோக்குருவானது ஐவாபிராடின் மற்றும் எசு33005 போன்ற மருந்தியல் பண்புகளுடன் கூடிய பல இரசாயன சேர்மங்களில் பயன்படுத்தப்படுகிறது. கூடுதலாக 4-புரோமோ-2,5-டைமெத்தாக்சிபீனெத்திலமீன் என்ற பென்சோவளையபியூட்டீன் ஒப்புமை ஒன்றும் தயாரிக்கப் பயன்படுகிறது. பென்சோவளையபியூட்டீன் வழிப்பெறுதியாக ஆம்பெடமைன் தயாரிக்கப்பட்டு காப்புரிமையும் பெறப்பட்டுள்ளது.

மேற்கோள்கள்
-----------

1. ↑  164410 Benzocyclobutene 98%
2. ↑  Mehta, G.; Kotha, S. (2001). "Recent chemistry of benzocyclobutenes". *Tetrahedron Lett.* **57** (4): 625–659. doi:10.1016/s0040-4020(00)00958-3. .
3. ↑  "The Binding Database".
4. ↑  US 3149159, "Substituted 7-aminoalkylbicyclo-[4. 2. 0]octa-1,3,5-trienes"
**சினிமாத் தூது**, தமிழில் முதல் முதலாக வெளிவந்த மஞ்சள் பத்திரிகையாகக் கருதப்படுகிறது. நடிகர், நடிகைகள் பற்றிய தகவலுடன் அவர்களுடைய தனிப்பட்ட வாழ்க்கை குறித்தும், சில அவதூறான கருத்துகளும் இப்பத்திரிகையில் வெளிவந்ததாக அறியப்படுகிறது. இவ்விதழின் ஆசிரியராக சி. என். லட்சுமிகாந்தன் இருந்தார். இரண்டாம் உலகப் போரின் போது ஏற்பட்ட காகிதப் பற்றாக்குறையால் இவ்விதழுக்கு அனுமதி மறுக்கப்பட்டது. அரசுக்குத் தெரியாமல் இவ்விதழ் சி. என். லட்சுமிகாந்தனால் தொடர்ந்து நடத்தப்பட்டு வந்தது.

இவ்விதழில் நடிகர், நடிகைகள் குறித்து ஆபாசமாக எழுதியதால், இந்த மஞ்சள் பத்திரிகை குறித்து அரசாங்கத்துக்குத் தெரிவிக்கப்பட்டது, அதன்பின்னர் இவ்விதழ் தடை செய்யப்பட்டது. இதன் பின்னர், இந்து நேசன் என்ற பத்திரிகையில் தொடர்ந்து ஆபாசமாக சி. என். லட்சுமிகாந்தன் எழுதி வந்தார். இவ்வாறு தவறான செய்திகளை வெளியிட்ட காரணத்தால் இவர் கொலை செய்யப்பட்டதாக கூறப்படுகிறது.

இவற்றையும் பார்க்க
------------------

* இந்து நேசன்
* லட்சுமிகாந்தன் கொலை வழக்கு

குறிப்புகளும் மேற்கோள்களும்
---------------------------

1. ↑  "சினிமா கிசு கிசு வளர்ந்த கதை…". பார்க்கப்பட்ட நாள் மார்ச் 20, 2014. `{{cite web}}`: Check date values in: `|accessdate=` (help)
2. ↑  "Agathiyar-Groups". பார்க்கப்பட்ட நாள் மார்ச் 20, 2014. `{{cite web}}`: Check date values in: `|accessdate=` (help)
[*தொடர்பிழந்த இணைப்பு*]
3. ↑  தியாகராஜ பாகவதர், என்.எஸ்.கே.வை சிறைக்கு அனுப்பிய லட்சுமிகாந்தன் கொலை எப்படி நடந்தது?
ஆடமார்டின் கைவண்ணத்தில்
**தியடோர் வோன் யூகுலின்**(20 மார்ச்சு 1824 - 5 நவம்பர் 1876), ஒரு செருமானியப் பயணியும் பறவையியல் அறிஞரும் ஆவார். அவர் மேற்கொண்ட பல பயணங்களின் மூலமாகத் திரட்டியவைகளினாலும் எழுதிய ஆய்வுக் கட்டுரைகளினாலும் பறவையியலில் முக்கியப் பங்காற்றினார்.

பயணங்கள்
--------

வூட்டம்பர்கு மாநிலத்திலுள்ள லியோன்பர்கு என்ற நகரத்தில் தியடோர் பிறந்தார். சுரங்கப் பொறியாளராகப் பயிற்சி பெற்றிருந்ததால், 1851 முதல் 1862 வரையிலான காலத்தில் ஆப்பிரிக்காவின் வட கிழக்குப் பகுதிகளுக்குப் பயணம் மேற்கொள்ளும் வாய்ப்பு அவருக்குக் கிட்டியது. 1870களில் வட துருவப் பகுதிகளுக்கும் ஆய்வுப் பயணம் மேற்கொண்டார்.

பணி
---

அவர் மேற்கொண்ட பயணங்களில் பாலூட்டிகள், பறவைகளின் ஆய்பொருள்களைச் சேகரித்தார்; அவற்றுள் சில அறிவியல் உலகிற்குப் புதிதானவை. புதிய பறவை இனங்களைக் கண்டறிந்து அவற்றைப் பற்றிய தகவல்களை அறிவியல் பனுவல்களில் வெளியிட்டார். அவரது ஓவியம் வரையும் திறமையும் இப்பணிக்குக் கூடுதலாக உதவிற்று.

மேற்கோள்கள்
-----------

1. ↑  "von ஒலிப்பு (ஆங்கில விக்சனரியிலிருந்து)". பார்க்கப்பட்ட நாள் |date=27 February 2022. `{{cite web}}`: Check date values in: `|access-date=` (help)
2. ↑  "heuglin ஒலிப்பு (pronouncewiki-லிருந்து)". பார்க்கப்பட்ட நாள் 10 பிப்ரவரி 2022. `{{cite web}}`: Check date values in: `|access-date=` (help)
3. ↑  "என்சைக்ளோபீடியா பிரித்தானிகாவிலிருந்து (பக். 415, 416)". பார்க்கப்பட்ட நாள் 10 பிப்ரவரி 2022. `{{cite web}}`: Check date values in: `|access-date=` (help)
4. ↑  Elzen, Renate van den & c*. THEODOR VON HEUGLIN’S Ornithologie Nordost-Afrika ’s*... (2011). Vertebrate Zoology 61(1) 2011. pp. 161-176
5. ↑  "The Birds of North-Eastern Africa 1". பார்க்கப்பட்ட நாள் 10 பிப்ரவரி 2022. `{{cite web}}`: Check date values in: `|access-date=` (help)
**திருச்செங்கோட்டுத் திருப்பணி மாலை** என்பது தமிழ்நாட்டின், நாமக்கல் மாவட்டம் திருசெங்கோட்டில் உள்ள அர்த்தநாரீசுவரர் கோயிலுக்கு செய்யப்பட்ட திருப்பணிகளைத் தொகுத்துக் கூறும் ஒரு நூலாகும். மாலை என்பது சிற்றிலக்கிய வகைகளில் ஒன்று, அதில் திருப்பணி மாலை என்பது ஒரு தனி வகை. திருப்பணி மாலை என்னும் இலக்கிய வகையானது கோயில் ஒன்றுக்கு எந்தெந்தக் காலத்தில் என்னென்ன திருப்பணிகள் செய்யப்பட்டன, அவற்றை செய்தவர்கள் யார் என்னும் விவரங்களை செய்யுள் வடிவில் தொகுத்துக் கூறும் கோயில் வரலாற்று நூலாகும்.

திருச்செங்கோட்டுத் திருப்பணி மாலையின் ஆசிரியர் *எழுகரை நாட்டு நம்பி* என்னும் *சதாசிவப் பண்டிதர்* என்பவராவார். இந்த நூலானது 364 பாடல்களைக் கொண்டது. இந்நூல் விசய நகர ஆட்சியாளர்கள் தொடங்கி அதன்பிறகு ஆண்ட சிற்றரசர்கள் காலம் வரையில் செய்யப்பட்ட கோயில் திருப்பணிகளை பட்டியல் இடுகிறது. இந்த நூலை 1913இல் தி. அ. முத்துசாமிக் கோனார் பதிப்பித்தார். இந்நூலில் சில பாடல்கள் சிதைந்துவிட்டதாக குறிப்பிடும் பதிப்பாசிரியர். இந்நூல் கூறும் தகவல்களுக்கு பின்னர் ஆங்கிலேயர்களும், தனிநபர்களும் செய்த திருப்பணிகள் பற்றிய தகவல்களை கோனாரே செய்யுள் வடிவில் பாடி இதனுடன் சேர்த்துள்ளார். அவற்றையும் சேர்த்து மொத்தம் 408 செய்யுள்களைக் கொண்ட நூலாக பதிப்பித்துள்ளார். இந்நூல் தரும் செய்திகளையும் கல்வெட்டு ஆதாரங்களையும் ஒப்பிட்டு கல்வெட்டு ஆய்வாளர் வெ. இரா. துரைசாமி இரண்டும் பெரும்பாலும் பொருந்தி போவதாக குறிப்பிட்டுள்ளார்.

மேற்கோள்கள்
-----------

1. ↑  "திருச்செஙகோட்டு திருத்தலத்னத பற்றிய நூல்கள் பற்றிய நூல்கள்". *பட்டியல்*. அருள்மிகு அர்த்தநாரீசுவரர் திருக்கோயில். Archived from the original on 2018-08-09. பார்க்கப்பட்ட நாள் 21 ஆகத்து 2018.
2. ↑  பெருமாள்முருகன் (2009 ஏப்ரல்). "வட்டார இலக்கியப் பதிப்பு முன்னோடி: தி. அ. முத்துசாமிக் கோனார்". *கட்டுரை*. புதிய புத்தகம் பேசுது சிறப்பு மலர். pp. 28–33. பார்க்கப்பட்ட நாள் 21 ஆகத்து 2018. `{{cite web}}`: Check date values in: `|date=` (help)
[*தொடர்பிழந்த இணைப்பு*]
**திரு இருதய கல்லூரி** (*Sacred Heart College*) என்பது தமிழ்நாட்டின் கொடைக்கானலின், சென்பகனூரில் உள்ள ஒரு இறையியல் கல்லூரி ஆகும். இது 1895 இல் துவக்கபட்டது.

வரலாறு
------

இக்கல்லூரியில் இந்திய மாணவர்களல்லாமல், இங்கிலாந்து, ஆஸ்திரேலியா, கொலம்பியா, பர்மா முதலிய நாடுகளிலிருந்தும் மாணவர்கள் இங்கு வந்து கல்வி பயின்றனர். இது கொடைக்கானலுக்குச் செல்லும் பாதையில், சென்பகனூரில் அமைந்துள்ளது. இது உரோமன் கத்தோலிக்க திருச்சபை சமயக் கல்லூரியாகும். இக்கல்லூரி துவக்கப்பட்ட காலத்தில் பாதிக்குமேல் பிரெஞ்சு நாட்டு இளைஞர்கள் கல்வி பயின்றனர். பின்னர் உலகப் போர்களினால் வெளிநாட்டிலிருந்து வரும் மாணவர்களின் எண்ணிக்கை குறைந்தது. இக்கல்லூரி கட்டப்பட்டிருக்கும் இடம் கி. பி. 1878-ஆம் ஆண்டிலிருந்து பலதடவை சிறுசிறு பகுதிகளாக வாங்கப்பட்டது. இங்கு விவசாயப் பள்ளியும் தொழிற்பள்ளியும் நிறுவும் நோக்கத்தோடு இவ்விடம் வாங்கப்பட்டது. இங்குப் பயிரிடப்பட்ட சில பயிர்கள் சரியான விளைச்சல் இல்லாத காரணத்தால் விவசாய, தொழில் கல்லூரிகள் நடத்தும் எண்ணம் கைவிடப்பட்டது. பிறகு இப்பொழுது உள்ள சமயக் கல்லூரி துவக்கப்பட்டது.

கல்வி
-----

இங்கு எட்டாண்டுக்கல்வி எல்லாருக்கும் பயிற்றப்படுகின்றது. முதல் இரண்டாண்டு, சமயவாழ்வில் ஆழ்ந்த பற்றுக் கொள்ளும் வகையில் மாணவர்கள் பயிற்றப்படுகிறார்கள். பிறகு மூன்றாண்டுகள் இலத்தீன், கிரேக்கம் ஆகிய மொழிகளில் அறிவு பெறுகிறார்கள். பல தாய்மொழிகளைப் பேசும் மாணவர்கள் இங்குக் கூடுவதால் பொதுவாக ஆங்கிலமும், இலத்தீனும் பேச்சு மொழியாகவும் கற்பிக்கும் மொழியாகவும் பயன்படுகின்றன. கடைசி மூன்றாண்டுகளும் மெய்யியல் ஆராய்ச்சியிலே கழிகின்றன, கிரேக்க உரோம நாட்டுப் பெரியார்களின் பழமையான தத்துவங்களும், இந்திய நாட்டுத் தத்துவங்களும், மேலை நாட்டுத் தத்துவங்களும் கற்பிக்கப்படுகின்றன. கல்லூரியில் வரலாறு படித்தவர்கட்கு இங்கு அறிவியலும், அறிவியல் படித்தவர்கட்கு வரலாறும் கற்பிக்கப் படுகின்றன. இவ்வாறு எட்டாண்டுக் கல்வி முற்றுப் பெற்றதும், அம்மாணவர்கள் பூனாவிற்கோ, குர்சியாங்கிற்கோ செல்ல வேண்டும். அங்கு, நான்காண்டுச் சமயக் கல்வியும், பாதிரித் தொழிலுக்கேற்ற ஓராண்டுப் பயிற்சியும் அளிக்கப்படுகின்றன.

அருங்காட்சியகம்
---------------

சென்பகனூர் அஞ்சல் நிலையத்திற்கு அருகில் இக்கல்லூரியினால் நடத்தப்படும் அருங்காட்சியகம் ஒன்று உள்ளது. இங்கு அகழ்ந்தெடுக்கப்பட்ட புதைபொருள்களும், பழனி மலையிலுள்ள தாவர வகைகளும், விலங்குகளும், பலவகையான பாம்புகளும், பட்டாம்பூச்சிகளும், அந்துப்பூச்சிகளும் பதப்படுத்தப்பட்டு காட்சிக்கு வைக்கப்பட்டுள்ளன. மண்ணில் உள்ள புதைபொருள்களைத் தேடியெடுத்து ஆராய்வதில், இக்கல்லூரிப் பேராசிரியர்கள் பலர் ஊக்கமுள்ளவர்களாக உள்ளனர்.

மேற்கோள்கள்
-----------

1. ↑  "இயற்கையை பாதுகாப்போம் குறித்த கருத்தரங்கு". *செய்தி*. தினமணி. 20 செப்டம்பர் 2012. பார்க்கப்பட்ட நாள் 25 நவம்பர் 2020. `{{cite web}}`: Check date values in: `|date=` (help)
2. 1 2 3  "தமிழகத்தில் குறிஞ்சி வளம், நூல், கவிஞர் முருகு சுந்தரம், பக்கம், 203-268". பழனியப்பா பிரதர்ஸ். பார்க்கப்பட்ட நாள் 17 நவம்பர் 2020.
**மருது அழகுராஜ்**, 2021 தமிழ்நாடு சட்டமன்றத் தேர்தலில், சிவகங்கை மாவட்டத்திலுள்ள திருப்பத்தூர் சட்டமன்றத் தொகுதியில் அதிமுக கட்சியின் சார்பாக போட்டியிட்டார். **நமது அம்மா** எனும் அதிமுக கட்சியின் அதிகாரப்பூர்வ செய்தி நாளிதழில் 2018 முதல் 2022 வரை தலைமை ஆசிரியராக இருந்தார். இவர் சிறந்த தமிழ் பேச்சாளர், எழுத்தாளர் மற்றும் கவிஞர் ஆவார். []

பின்னணி
-------

முன்னர் மருது அழகுராஜ், அதிமுக கட்சியின் அதிகாரப்பூர்வ **நமது எம் ஜி ஆர்** நாளிதழில் தலைமை ஆசிரியராக 2009ஆம் ஆண்டு முதல் பணிபுரிந்து வந்தார்.பின்னர் 2017-இல் அதிமுக, எடப்பாடி கே. பழனிச்சாமி அணி, ஓ. பன்னீர்செல்வம் மற்றும் டி. டி. வி. தினகரன் அணி மூன்றாக இயங்கியது. நமது எம்ஜிஆர் செய்தி நாளிதழ் டி. டி. வி. தினகரன் கையில் சென்றது. 

இந்நிலையில் அதிமுகவின் உள்கட்சி அரசியலில் குறுக்கீடு செய்யும் பாரதிய ஜனதா கட்சி ஆளும் மத்திய அரசையும், நரேந்திர மோடியையும் தாக்கி, மருது அழகுராஜ், சித்திரகுப்தன் எனும் புனைபெயரில் "காவி அடி, கழகத்தை அழி" என்ற பெயரில் கவிதை ஒன்றை நமது எம்ஜிஆர் நாளிதழில் வெளியிட்டார். இதனால் 16 ஆகஸ்ட் 2017 அன்று மருது அழகுராஜ் நமது எம்ஜிஆர் நாளிதழின் தலைமைச் செய்தியாளர் பதவியிலிருந்து விலக்கப்பட்டார்.

ஜெ. ஜெயலலிதாவின் 70வது பிறந்த நாளில்,2018-இல் துவக்கப்பட்ட அதிமுக கட்சியின் நமது அம்மா என்ற நாளிதழின் தலைமைச் செய்தி ஆசிரியராக மருது அழகுராஜ் நியமிக்கப்பட்ட்டார்.
அவர் 29 ஜூன் 2022 அன்று ஒற்றைத் தலைமைக்கு எதிர்ப்புத் தெரிவிக்கும் வகையில் நமது அம்மா நாளிதழின் தலைமை ஆசிரியர் பதவியில் இருந்து விலகினார்.

2021 சட்டமன்றத் தேர்தலில்
-------------------------

மருது அழகுராஜ் 2021 தமிழ்நாடு சட்டமன்றத் தேர்தலில், சிவகங்கை மாவட்டத்திலுள்ள திருப்பத்தூர் சட்டமன்றத் தொகுதியில் அதிமுக கட்சியின் சார்பாக போட்டியிட்டு தோல்வியற்றார்.

மேற்கோள்கள்
-----------

1. ↑  நமது எம்.ஜி.ஆர். நாளிதழ் ஆசிரியர் நீக்கம்
2. ↑  AIADMK mouthpiece editor Marudhu Alaguraj dismissed for his article on Centre, PM Modi
3. ↑  AIADMK to launch 'Namadhu Amma' daily
4. ↑  I wrote Sasikala’s first speech, says sacked editor Marudhu Azhaguraj
5. ↑  "அ.தி.மு.க நாளிதழ் பொறுப்பில் இருந்து மருது அழகுராஜ் விலகல்: நம்பிக்கை தகர்ந்து விட்டதாக பதிவு". *Indian Express tamil*. 29 June 2022. பார்க்கப்பட்ட நாள் 29 June 2022.
6. ↑  "Reporter's diary: 'Namadu Amma' editor resigns". *DT Next*. 30 June 2022. பார்க்கப்பட்ட நாள் 30 June 2022.

வெளி இணைப்புகள்
---------------

* திமுக-காங்கிரஸ் முக்கிய நிர்வாகிகளை அதிமுகவில் இணைக்கும் மருது அழகு ராஜ்
* AIADMK Mouthpiece Editor Marudhu Alaguraj Removed For His Article On Centre, PM Modi
* திருப்பத்தூர் தொகுதியில் மருது அழகுராஜை களமிறக்கும் அதிமுக... பெரியகருப்பணுக்கு டஃப் கொடுக்க தடாலடி
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Betta|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சியாம் சண்டை மீன்** (*Siamese fighting fish*) கௌராமி (Gourami) என்ற குடும்பத்தைச் சார்ந்த மீன் இனம் ஆகும். இவை வீடுகளில் வளர்க்கப்படும் மீனாக இருந்தாலும் தனித் தொட்டிகளிலேயே வளர்க்கப்படுகிறது. ஏனெனில் இவற்றில் ஆண் மீன் போர் குணம் கொண்டவையாக உள்ளது. ஒரே தொட்டியில் இரண்டு ஆண் *சியாம் சண்டை மீன்களை* வளர்த்தாலும் இரண்டும் சண்டையிட்டு ஏதாவது ஒன்று மரணம் அடைந்துவிடும் நிலை உள்ளது. சிறியதாக இருக்கும்போதே பெண் ஆண் இரண்டையும் ஒரே தொட்டியில் வளர்க்கவேண்டும். இனப்பெருக்க காலம் தவிர்த்து மற்ற நேரங்களில் பெண் மீனை இவற்றுடன் ஒரே தொட்டியில் வளர்க்கக்கூடாது.

இவற்றில் ஆண் மீன்கள் அசையும் துடுப்புகளைக் கொண்டு உள்ளது. இவற்றின் பூர்வீகம் மேக்கொங் ஆற்றுப் படுகை, லாவோஸ், கம்போடியா, வியட்நாம், மற்றும் தாய்லாந்து போன்ற பகுதிகள் ஆகும். இவை நிலையான சிற்றோடைகள் கால்வாய்கள், வயல்வெளிகள் போன்றவற்றிலும் காண முடிகிறது. இவ்வகை மீன்களைப் பன்னாட்டு இயற்கைப் பாதுகாப்புச் சங்கம் செம்பட்டியலில் அழிவாய்ப்பு வகையாகச் சேர்த்துள்ளது.

மேற்கோள்கள்
-----------

1. ↑  "Guidelines released for keeping Fighters" (in en-US). *Practical Fishkeeping Magazine*. .
2. ↑  Froese, Rainer and Pauly, Daniel, eds. (2014). "*Betta splendens*" in FishBase. February 2014 version.

மேலும் படிக்க
-------------

* Simpson, M. J. A. (1968). "The display of the Siamese fighting fish *Betta splendens*". *Animal Behaviour Monographs* **1**: 1–73.
* Thompson, T (1966). "Operant and Classically-Conditioned Aggressive Behavior in Siamese Fighting Fish". *American Zoologist* **6**: 629–741. doi:10.1093/icb/6.4.629.

வெளி இணைப்புகள்
---------------

விக்கிமீடியா பொதுவகத்தில்,  
 ***Betta splendens***   
என்பதில் ஊடகங்கள் உள்ளன. 


The Wikibook *Do-It-Yourself* மேலதிக விவரங்களுள்ளன: ***Breed siamese fighting fish***

* International Betta Congress
* BETTAFISH subreddit
* Aquarium Network பரணிடப்பட்டது 2016-03-04 at the வந்தவழி இயந்திரம்
* Betta Fish Care: How to care for Bettas
* How To Breed Bettas
* Bettas திறந்த ஆவணத் திட்டத்தில்
**திருப்பத்தூர் பூமாயி அம்மன் கோயில்** தமிழ்நாட்டில் சிவகங்கை மாவட்டம், திருப்பத்தூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் பூமாயி அம்மன் சன்னதியும், பைரவர். ஆதிவிநாயகர், முருகன், ஆஞ்சநேயர், நவக்கிரகம் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் நான்கு காலப் பூசைகள் நடக்கின்றன. பூத்திருவிழா மாதம் 2ம் நாள் திருவிழா முக்கிய திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
**அ. சவுந்திரராசன்** இந்திய கம்யூனிஸ்ட் கட்சி (மார்க்சிஸ்ட்)இன் மத்தியகுழு உறுப்பினர். பெரம்பூர் சட்டமன்ற தொகுதி உறுப்பினராவார். 2011 ஆம் ஆண்டு நடைபெற்ற சட்டமன்றத் தேர்தலில் தேர்ந்தெடுக்கப்பட்டார்.

பொதுவுடைமை இயக்கத்தில்
----------------------

அ.சவுந்திரராசன் ஒரு பி.ஏ. பட்டதாரி. சென்னை மாநிலக் கல்லூரியில் படிக்கும் போதே மாணவர் சங்கத்தில் தன்னை ஈடுபடுத்திக் கொண்டார். பின்னர் வி.பி.சிந்தன் போன்ற கம்யூனிஸ்ட் இயக்கத்தலைவர்களின் செயல்பாடுகளால் ஈர்க்கப்பட்டு, மார்க்சிஸ்ட் கம்யூனிஸ்ட் கட்சியில் சேர்ந்து, 1971-ஆம் ஆண்டிலிருந்து முழுநேர ஊழியராக பணியாற்றி வருந்தார்.ஃபாக்ஸ்கான் தொழிற்சாலைப் போராட்டத்தில் சிறையிலடைக்கப்பட்டு நீதிமன்றத்திற்கு கைவிலங்கிட்டு அழைத்துச் செல்லப்பட்டார் .

மேற்கோள்கள்
-----------

1. ↑  "தமிழ்நாடு சட்டப்பேரவை உறுப்பினர்கள் சுயவிபரகுறிப்பு". தமிழக அரசு சுயவிபரகுறிப்பு.
2. ↑  *Leadership*, சிபிஐ(எம்), 13 அக்டோபர் 2011, பார்க்கப்பட்ட நாள் 13 அக்டோபர் 2013
3. ↑  *TAMIL NADU LEGISLATIVE ASSEMBLY (FOURTEENTH ASSEMBLY)LIST OF MEMBERS* (PDF), Tamil Nadu Legislative Assembly, 2011, archived from the original (PDF) on 2012-03-20, பார்க்கப்பட்ட நாள் 14 அக்டோபர் 2013
4. ↑  "அ. சவுந்தரராசன் - பெரம்பூர் தொகுதி". பார்க்கப்பட்ட நாள் 10 மே 2014.
[*தொடர்பிழந்த இணைப்பு*]
**முரண் ஆக்சிசன்** (*Anomalous oxygen*) என்பது புவியின் வெளிப்புறத்திற்கு 500 கிலோமீட்டர் மேலே குறிப்பாக துருவங்களுக்கு அருகே அத்துருவங்களின் கோடைகாலத்தில் இருப்பதாக நம்பப்படும் ஆக்சிசன் அணுவாகும். வெப்ப அணு என்றும் ஒற்றை அயனியாக்க ஆக்சிசன் என்றும் இவ்வணு கருதப்படுகிறது. முக்கியமாக இப்பகுதிகளிலுள்ள ஐதரசன் மற்றும் ஈலியம் புறவெளிமண்டலத்தில் அதிகரிக்கும் இந்த கூடுதல் அணுக்கூறை கோடைகாலத்தில் துருவங்களுக்கு அருகில் செல்லும் செயற்கைக்கோள்களை எதிர்பாராத விதமாக அதிகமாக இழுக்கும் சக்தியைக் கொண்டு விளக்க முடியும். புவியின் வளிமண்டலத்தைப் பற்றிய அனுபவவிதிகளால் உருவாக்கப்பட்ட உலகாய வளிமண்டல மாதிரிகளில் முரண் ஆக்சிசனின் அடர்த்தியும் சேர்த்துக் கொள்ளப்பட்டுள்ளது.

மேற்கோள்கள்
-----------

1. ↑  Keating, G. M. J. C. Leary, B. D. Green, O. M. Uy, R. C. Benson, R. E. Erlandson, T. E. Phillips, J. C. Lesho, and M. T. Boies, Neutral and ion drag effects near the exobase: MSX satellite measurements of He and O+, in Astrodynamics 1997: Advances in the Astronautical Sciences, vol. 97(1), edited by F. Hoots, B. Kaufman, P. Cefola, and D. Spencer, pp. 549–556, Am. Astronaut. Soc. San Diego, Calif. 1998.
2. ↑  Picone, J. M.; Hedin, A. E.; Drob, D. P.; Aikin, A. C. (2002-12-01). "NRLMSISE-00 empirical model of the atmosphere: Statistical comparisons and scientific issues". Journal of Geophysical Research: Space Physics. 107 (A12): 1468. எஆசு:10.1029/2002JA009430. ISSN 2156-2202.
**சிறீ ஆஞ்சநேயர் கோவில்** (*Sri Anjaneyar Kovil*) இலங்கையின் கொழும்பு நகரிலிருந்து ஒன்பது கிலோமீட்ட்டர் தொலைவில் உள்ள கல்கிசை பகுதியில் அமைந்துள்ள ஓர் இந்து ஆலயமாகும். இந்து இதிகாசமான இராமாயணத்தின் மையப் பாத்திரங்களில் ஒன்றான அனுமானுக்கு இக்கோவில் அர்ப்பணிக்கப்பட்டுள்ளது. மேலும் இங்கு நந்தி, நவகிரகம், ராமர், சீதை, பார்சுவநாதரின் சமண சிலைகள் மற்றும் விநாயகர் சிலைகள் போன்றவையும் உள்ளன. இலங்கையில் 1996 ஆம் ஆண்டு சூன் மாதம் 30 ஆம் தேதி நிறுவப்பட்ட இக்கோவில், பஞ்சமுகம் எனப்படும் ஐந்து முகங்கள் கொண்ட அனுமான் சிலை உள்ள ஒரே இந்து ஆலயமாகக் கருதப்படுகிறது. உலகிலேயே ஆஞ்சநேயருக்கு தேர் உள்ள ஒரே கோவில் இது என்றும் கூறப்படுகிறது.

கோவில் காலை 5.30 மணிக்கு திறக்கப்பட்டு இரவு 8.00 மணிக்கு மூடப்படுகிறது. பிற்பகல் 1.00 மணி முதல் மாலை 4.30 மணி வரை கோவில் மூடப்படுகிறது. கோவிலுக்கு வருபவர்கள் தோள்பட்டை மற்றும் கால்கள் இரண்டையும் மறைக்கும் வகையில் அடக்கமான ஆடைகளை அணிந்து செல்ல அறிவுறுத்தப்படுகிறார்கள்.

மேற்கோள்கள்
-----------

1. ↑  Ramachandran, Nirmala (2004). *The Hindu Legacy to Sri Lanka*. Hindu pilgrimags and pilgrimages. பக். 136-137.
2. ↑  "First Sri Anjaneyar Temple in Sri Lanka". anjaneyar.com. Archived from the original on 31 மார்ச் 2022. பார்க்கப்பட்ட நாள் 29 April 2022. `{{cite web}}`: Check date values in: `|archive-date=` (help)
3. 1 2  "Anjaneyar Temple-Dehiwela". Epic Sri Lanka Holidays. பார்க்கப்பட்ட நாள் 29 April 2022.

புற இணைப்புகள்
--------------

* Panchamuga Anjaneyar Temple Colombo
**சிறீராம் பரசுராம்** (Sriram Parasuram) ஒரு இந்துஸ்தானி இசைப் பாடகராவார். இவர் வயலின் கலைஞராகவும் இருக்கிறார்.

ஆரம்ப கால வாழ்க்கை
------------------

இவர் இசை பாரம்பரியத்தில் மூழ்கிய ஒரு குடும்பத்தில் பிறந்தார். குழந்தை பருவத்திலிருந்தே இவர் இசையின் பக்கம் சாய்ந்தார். இவரது முதல் குரு இவரது தாயார் யம்பதி பார்வதி பரசுராம் ஆவார். தனது 4 வயதில் வயலின் கற்கத் தொடங்கினார். 7 வயதில் தனது முதல் வயலின் நிகழ்ச்சியை 90 நிமிடங்கள் தொடர்ந்து வழங்கினார். இவருக்கு மீனாட்சி என்ற சகோதரியும், விசுவநாத் பரசுராம், நாராயண் பரசுராம் என்ற இரண்டு சகோதரரும் உள்ளனர். அவர்களும் திறமையான இசைக்கலைஞர்களாக இருக்கின்றனர். இவர்கள் ஒன்றிணைந்து "திரீ பிரதர்ஸ் அன்ட் வயலின்" என்ற இசைக்குழுவை நிறுவி *சவரியா - ஒன்ஸ் அப்பான் எ டைம் தி ஓஹியோ பீஸ்ட்ஸ் சிங்* என்ற இசைத் தொகுப்பை வெளியிட்டனர். *ஜஜந்தரம் மமந்தரம்* திரைப்படத்திற்காக இசையமைத்தனர்.

கலாச்சார மற்றும் சமூக அம்சங்களின் ஆய்வுக்கான தனது முனைவர் பட்டத்தை வெஸ்லியன் பல்கலைக்கழகத்திலிருந்து பெற்றார். ஒரு முதுநிலை மாணவராக இருந்தபோது தனது எதிர்கால மனைவி அனுராதாவை சந்தித்தார்.

தனிப்பட்ட வாழ்க்கை
------------------

இவர் திரைப்படப் பின்னணிப் பாடகியும், கருநாடக இசைக் கலைஞருமான அனுராதா ஸ்ரீராம் என்பவரை திருமணம் செய்து கொண்டார். இவர்களுக்கு செயந்த், உலோகேசு என்ற இரண்டு மகன்கள் உள்ளனர்.

குறிப்புகள்
-----------

1. ↑  "Classical music in a changing world". *The Hindu* இம் மூலத்தில் இருந்து 6 மார்ச் 2008 அன்று. பரணிடப்பட்டது... பார்த்த நாள்: 21 February 2012.
2. ↑  "Not quite a Jugalbandi". *The Hindu* இம் மூலத்தில் இருந்து 12 செப்டம்பர் 2012 அன்று. பரணிடப்பட்டது... பார்த்த நாள்: 21 February 2012.
3. ↑
4. ↑  "Fusion is the forte of this music couple". *The Hindu*. 18 February 2007. Archived from the original on 20 பிப்ரவரி 2007. பார்க்கப்பட்ட நாள் 31 January 2012. `{{cite web}}`: Check date values in: `|archive-date=` (help); Unknown parameter `|=` ignored (help)
5. ↑  M. V. Ramakrishnan (15 September 2011). "Columns / M.V. Ramakrishnan : Musicscan – Contrasting colours". *The Hindu*. பார்க்கப்பட்ட நாள் 28 December 2011.
6. ↑  "Colourful, creative tapestry". *The Hindu*.. பார்த்த நாள்: 21 February 2012.

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
**சிவப்புப் பூசணி வண்டு** (Raphidopalpa foveicollis, the **red pumpkin beetle**) என்பது கிறிஸ்மொலிடிடில் குடும்பத்தைச் சேர்ந்த வண்டுகளின் ஒரு வகை ஆகும். இது ஒரு தீங்குயிர் ஆகும். இவை பெரும்பாலும் பூசணிக் கொடியில் காணப்படக்கூடியன.

விளக்கம்
--------

இவற்றில் வயதுக்கு வந்த வண்டுகள் 5 முதல் 8 mm (0.20 முதல் 0.31 அங்) நீளமாகவும்,  3.5 mm (0.14 அங்) தடிமனாகவும் இருக்கும். இந்த வண்டுகளின் நிறமானது இளஞ்சிவப்பு நிறத்தின் வெளிர் ஆரஞ்சு-மஞ்சள் நிறத்தில் இருந்து ஆரஞ்சு-சிவப்பு நிறத்தில் நடுத்தர பழுப்பு நிறம்வரை மாறுபடும். மேலும்   இவற்றின் வயிற்றுப் பகுதியில் கருப்பு மற்றும் மென்மையான வெள்ளை முடிகள் காணப்படும். இவற்றின் இளம்பூச்சிகள் பிறந்தவுடன் அழுக்கு வெள்ளை நிறத்திலும் சற்று வளர்ந்த பிறகு பாலாடை போன்ற மஞ்சள் நிறத்திலும் இருக்கும்.

பரவல்
-----

இவை தெற்கு ஐரோப்பா, ஆசியா, ஆஸ்திரேலியா, ஆபிரிக்கா போன்ற பகுதிகளில் காணப்படுகின்றன.   இது வடமேற்கு இந்தியாவில் பயிர்களுக்கு தீவிர பாதிப்பை ஏற்படுத்தும் பூச்சியாக உள்ளன.

வாழ்க்கை முறை
-------------

இவை பரங்கி, பூசணி, தர்பூசணிக் கொடிகளில் காணப்படும். இவை இந்த தாவரங்களின் இலைக்கு அடியில் பொதுவாகக் காணப்படும். இவற்றின் இளம்பூச்சிகள் வேர், தண்டு, கனிகளை சேதப்படுத்தக்கூடியன. வளர்ந்த வண்டுகள் பூக்களையும் இலைகளையும் உணவாகக் கொள்கின்றன. வயல்களில் அறுவடைக்குப் பிறகு இந்தப் பூச்சிகள் மண்ணுக்குள் நெடுந்தூக்கம் கொள்ளும் என்று கூறப்படுகிறது.

மேற்கோள்கள்
-----------

1. ↑  "Pumpkin beetle". *Pests of Cucurbits*. IndiaAgroNet.com. Archived from the original on 16 ஜூன் 2016. பார்க்கப்பட்ட நாள் 13 May 2016. `{{cite web}}`: Check date values in: `|archive-date=` (help)
2. ↑   *Economic Zoology*. Rastogi Publications. 2007. பக். 117–120. பன்னாட்டுத் தரப்புத்தக எண்:978-81-7133-876-4. .
3. ↑  ஆதி வள்ளியப்பன் (24 மார்ச் 2018). "பூசணியைத் தாண்டிப் பெருகிய வண்டுகள்". *கட்டுரை*. தி இந்து தமிழ். பார்க்கப்பட்ட நாள் 1 ஏப்ரல் 2018. `{{cite web}}`: Check date values in: `|accessdate=` and `|date=` (help)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Sterrhoptilus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**துருத்தலை சிலம்பன்** (*Rusty-crowned babbler-இசுடெர்காப்டிலசு கேபிடாலிசு*) என்பது *சூசுடெரோபிடே* குடும்பத்தைச் சேர்ந்த ஒரு பறவை பேரினமாகும். இது தெற்கு பிலிப்பீன்சைத் தாயகமாகக் கொண்டது.

இதன் இயற்கை வாழிடம் என்பது மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

மேற்கோள்கள்
-----------

1. ↑  BirdLife International (2018). "*Sterrhoptilus capitalis*". *IUCN Red List of Threatened Species* **2018**: e.T22716207A132110934. doi:10.2305/IUCN.UK.2018-2.RLTS.T22716207A132110934.en.. பார்த்த நாள்: 17 November 2021.

* காலர், என். ஜே. & ராப்சன், சி. குடும்பம் Timaliidae (Babblers) பக். 70-291 இல்; டெல் ஹோயோ, ஜே. எலியட், ஏ. & கிறிஸ்டி, டி.ஏ. எட்ஸ். *உலகப் பறவைகளின் கையேடு*, தொகுதி. 12. மார்பகங்கள் மற்றும் சிக்கடீஸுக்கு பிகாதார்ட்ஸ். லின்க்ஸ் எடிசியன்ஸ், பார்சிலோனா.